鹽澤幸一

**鹽澤幸一**（，）係日本海軍一名軍人，海軍兵學校32期次席畢業，海軍大學校13期，最終軍階係海軍大將。

## 個人略歷
鹽澤係松本中學校(依家嘅長野縣松本深志高等學校)畢業之後，就成功考入海軍兵學校第32期，並且以首席身分入學。係學校裡面，佢同同期嘅堀悌吉係成績上叮噹馬頭，一直鬥到畢業。畢業嘅時候，身為首席嘅堀攞到5618分(總分嘅93.6%)，而次席嘅鹽澤則係攞到5611分(總分嘅93.5%)，兩人只係相差七分。

係畢業後，佢就以朝日號戰艦乘組嘅身分參加咗對馬海戰，之後一路平步青雲，考入海軍大學校，並且係一戰期間以觀戰武官嘅身分前往英國考察。

回國之後，佢先後係海軍省同前線艦隊歷練，之後先成為第一遣外艦隊嘅司令。係佢嘅任內，艦隊參與咗一二八事變，並且奉命向上海閘北、吳淞一帶開炮，增援陸軍。

1934年，因為大角人事嘅關係，32期裡面原本排最頭嘅堀悌吉被調入預備役，因此排行第二嘅鹽澤就因此成為32期首位榮升大將嘅人。係升任之後，佢繼續係前線服務，擔任第五艦隊司令，並且參與咗廣州戰役以及廈門戰役。

1939年8月，因為原來嘅海軍大臣米內光政跟隨平沼內閣總辭，由鹽澤嘅同期同學吉田善吾擔任海軍大臣。由於當時鹽澤嘅升遷順序排行前過吉田，但係職務上，鹽澤擔任嘅海軍艦政本部長又低過吉田，引致兩個人之間嘅不和。所以鹽澤被調到軍事參議官，一個等退休嘅職位上面。但伴隨住第二年及川古志郎接任海軍大臣，未退役嘅鹽澤就被任命接任橫須賀鎮守府司令官，軍旅生涯重獲生機。

1943年(昭和十六年)時任聯合艦隊司令山本五十六係赴任途中座機俾美國海軍擊落，佢嘅國葬儀式就由佢嘅好朋友鹽澤親自主祭。係山本嘅國葬後，鹽澤嘅身體狀況亦都不斷變差，最後係1943年11月辭世。

## 軼聞
鹽澤嘅屋企就係出名釀製「養命酒」嘅鹽澤家，所以係海軍兵學校期間，後來嘅元帥山本五十六經常用「養命酒」呢個花名稱呼佢。

## 年譜
*1883年 (明治十六年) 3月5號: 係長野縣伊那郡大草村(依家: 上伊那郡中川村)出世，係屋企裡面嘅第四個仔
*1901年 (明治三十四年) 12月16號: 入讀海軍兵學校
*1904年 (明治三十七年) 11月14號: 海軍兵學校32期畢業(次席)，被任命為少尉候補生，並且派往韓崎丸服役
*1905年 (明治三十八年)
**1月3號: 調往朝日號戰艦服役
**8月31號: 晉升為海軍少尉
*1906年 (明治三十九年)
**2月16號: 調往姉川丸服役
**7月16號: 調往響號驅逐艦服役
*1907年 (明治四十年)
**8月5號: 進入海軍砲術學校普通科就讀
**9月29號: 晉升為海軍中尉
**12月16號: 進入海軍水雷學校普通科就讀
*1908年 (明治四十一年) 8月20號: 派往三笠號戰艦服役
*1909年 (明治四十二年)
**4月1號: 調往千早號通報艦，並代理分隊長
**10月11號: 晉升為海軍大尉，真除分隊長
**11月1號: 調任相模號戰艦分隊長
**12月1號: 成為海軍大學校乙種學生
*1910年 (明治四十三年)
**5月23號: 進入海軍砲術學校高等科第7期就讀
**11月25號: 海軍砲術學校高等科畢業(優等)
**12月1號: 調任橫須賀鎮守府預備艦隊參謀
*1911年 (明治四十四年)
**1月23號: 調任利根號巡洋艦分隊長
**12月1號: 調任佐世保鎮守府預備艦隊參謀
*1912年 (大正元年) 12月1號: 調任海軍砲術學校教官 兼 海軍經理學校教官
*1913年 (大正二年) 12月1號: 成為海軍大學校甲種學生第13期
*1914年 (大正三年) 12月1號: 晉升為海軍少佐
*1915年 (大正四年)
**12月13號: 完成海軍大學校甲種學生課程
**12月15號: 獲任命為海軍省軍務局第1課課員
*1917年 (大正六年)
**6月1號: 派往英國
**10月12號: 登上決心號戰艦(觀戰武官)
**11月21號: 登上皇家橡樹號戰艦(觀戰武官)
*1918年 (大正七年)
**10月10號: 離開皇家橡樹號戰艦
**12月1號: 調任日本駐英大使館武官補佐官
*1919年 (大正八年)
**12月1號: 奉命調回日本，並係同一日晉升為海軍中佐
*1920年 (大正九年)
**4月3號: 獲任命為海軍省教育本部第1部部員
**11月1號: 調任第一艦隊參謀
**12月17號: 調任海軍大學校教官
*1923年 (大正十二年)
**3月1號: 調任海軍省軍務局第2課課長
**12月1號: 調任海軍省軍務局第1課課長，並係同一日晉升為海軍大佐
*1925年 (大正十四年) 5月15號: 調任古鷹號重巡洋艦艤裝員長
*1926年 (大正十五年)
**3月31號: 真除古鷹號重巡洋艦艦長
**12月1號: 調任日本駐英大使館武官
*1928年 (昭和三年) 12月10號: 奉命調回日本，並係同一日晉升為海軍少將
*1929年 (昭和四年)
**6月1號: 海軍軍令部出仕
**9月6號: 調任第二艦隊參謀長
**11月30號: 調任聯合艦隊參謀長 兼 第一艦隊參謀長
*1930年 (昭和五年) 12月1號: 調任第一遣外艦隊司令官
*1932年 (昭和七年)
**6月6號: 海軍軍令部出仕
**10月1號: 調任海軍省軍事普及部委員長
**12月1號: 調任鎮海要港部司令官
*1933年 (昭和八年) 11月15號: 晉升為海軍中將
*1934年 (昭和九年) 1月17號: 調任海軍航空本部長
*1935年 (昭和十年) 12月2號: 調任舞鶴要港部司令官
*1936年 (昭和十一年) 12月1號: 調任佐世保鎮守府司令長官
*1937年 (昭和十二年) 12月1號: 海軍軍令部出仕
*1938年 (昭和十三年)
**2月1號: 調任第五艦隊司令官
**8月13號: 獲頒勳一等瑞寶章
**12月15號: 海軍軍令部出仕
*1939年 (昭和十四年)
**1月27號: 調任海軍艦政本部長
**8月30號: 獲委任為軍事參議官
**11月15號: 晉升為海軍大將
*1940年 (昭和十五年) 9月5號: 調任橫須賀鎮守府司令長官
*1941年 (昭和十六年) 9月10號: 再次獲委任為軍事參議官
*1943年 (昭和十八年) 11月17號: 逝世，享年60歲

## 榮譽
### 位階
* 1905年 (明治三十八年) 10月4號: 正八位
* 1907年（明治四十年）11月30號: 從七位
* 1909年（明治四十二年）12月20號: 正七位
* 1915年（大正四年）2月10號: 從六位
* 1920年（大正九年）1月20號: 正六位
* 1924年（大正十三年）1月21號: 從五位
* 1929年（昭和四年）3月15號: 正五位
* 1933年（昭和八年）12月1號: 從四位
* 1936年（昭和十一年）7月15號: 正四位
* 1939年（昭和十四年）9月15號: 從三位
* 1942年（昭和十七年）10月1號: 正三位
* 1943年（昭和十八年）11月17號: 從二位

### 勳章及受賜物
* 1904年（明治三十七年）11月14號: 御賜望遠鏡
* 1906年（明治三十九年）4月1號: 勳六等單光旭日章
* 1915年（大正四年）11月10號: 大禮紀念章（大正）
* 1920年（大正九年）11月1號: 旭日小綬章
* 1925年（大正十四年）11月25號: 勳三等瑞寶章
* 1926年（大正十五年）2月10號: 銀杯一組
* 1932年（昭和七年）10月15號: 勳二等瑞宝章
* 1934年（昭和九年）4月29號: 旭日重光章・功三級金鵄勳章
* 1938年（昭和十三年）8月13號: 勳一等瑞寶章
* 1940年（昭和十五年）4月29號: 旭日大綬章・功二級金鵄勳章

## 參考資料